Şahzadə Çarlz dağları
Şahzadə Çarlz dağları (ing. Prince Charles Mountains) — Şərqi Antarktida, Mak-Robertson Torpağında yerləşən dağ silsiləsi. Şahzadə Çarlz dağları 400 km məsafədə Eymeri şelf buzlağında yerləşən Starlayt dağından başlayaraq, Qudspid nunatakına qədər uzanır. Əsasən qneysdən ibarətdir. Ən hündür zirvəsi Mensiz dağıdır (3355 m). Burada buzlaqların qalınlığı 500 metrdir. Şahzadə Çarlz dağları 1946—1947-ci illərdə amerikan ekspedisiyası tərəfindən aşkarlanmışdır. ABŞ və SSRİ alimlərləri tərəfindən araşdırılmışdır. Dağlar Uels şahzadəsi Çalzın şərəfinə adlandırılmışdır.